Γεώργιος Β΄ της Μεγάλης Βρετανίας

Ο Γεώργιος Β΄ (αγγλικά: George II, γερμανικά: Georg Augustus, 9 Νοεμβρίου 1683 - 25 Οκτωβρίου 1760) ήταν Βασιλιάς της Μεγάλης Βρετανίας και της Ιρλανδίας, Δούκας του Μπράουνσβαϊγκ-Λύνεμπουργκ και Πρίγκιπας-Εκλέκτορας της Αγίας Ρωμαϊκής Αυτοκρατορίας.http://people.elmbridgehundred.org.uk/biographies/biography.asp?id=461http://www.passport-collector.com/diplomatic-passport-signed-by-king-george-ii-of-england/

Βιογραφία
Ο Γεώργιος Αύγουστος γεννήθηκε στις 9 Νοεμβρίου 1683 στην πόλη του Αννόβερου.http://www.britishroyalfamilytree.com/house-of-hanover/king-george-ii/ Ήταν γιος του Γεωργίου Λουδοβίκου του Μπράουνσβαϊγκ-Λύνεμπουργκ (μετέπειτα Γεωργίου Α΄ της Μεγάλης Βρετανίας) και της Σοφίας Δωροθέας του Τσέλλε. Το 1694 ο γάμος των γονιών του διαλύθηκε και η μητέρα του φυλακίστηκε στο Κάστρο Άλντεν, ενώ πιστεύεται ότι δεν την ξαναείδε ποτέ.

Η πρώτη γλώσσα που διδάχθηκε ο Γεώργιος ήταν τα γαλλικά, η γλώσσα της διπλωματίας και της αυλής εκείνη την εποχή. Έπειτα έμαθε γερμανικά από έναν από τους δασκάλους του, τον Γιόχαν Χίλμαρ Χόλσταϊν. Διδάχθηκε επίσης αγγλικά και ιταλικά, μελέτησε τη γενεαλογία, τη στρατιωτική ιστορία και τις τακτικές μάχης.http://www.foundagrave.com/grave/george-ii-of-great-britain/

Η δεύτερη ξαδέλφη του, Άννα της Μεγάλης Βρετανίας, ανήλθε στο θρόνο της Αγγλίας, της Σκωτίας και της Ιρλανδίας το 1702.http://www.britannica.com/biography/Anne-queen-of-Great-Britain-and-Ireland Καθώς εκείνη δεν είχε παιδιά, το αγγλικό κοινοβούλιο όρισε διαδόχους της τους κοντινότερους προτεστάντες συγγενείς της.http://www.undiscoveredscotland.co.uk/usbiography/monarchs/anne.html Έτσι ο Γεώργιος βρέθηκε στην τρίτη θέση της γραμμής διαδοχής του θρόνου, μετά τη γιαγιά του Σοφία και τον πατέρα του Γεώργιο.http://www.britannica.com/event/Act-of-Settlement-Great-Britain-1701

Ο Γεώργιος ανήλθε στο θρόνο της Μεγάλης Βρετανίας στις 22 Ιουνίου 1727 σε ηλικία 43 ετών.http://www.britroyals.com/hanover.asp?id=george2 Η τελετή στέψης του έγινε στις 22 Οκτωβρίου στο Αββαείο του Ουέστμινστερ.

Ως βασιλιάς άσκησε περιορισμένο έλεγχο στα εσωτερικά θέματα της χώρας, τα οποία σε μεγάλο βαθμό ελέγχονταν από το κοινοβούλιο.http://www.britannica.com/biography/George-II-king-of-Great-Britainhttp://www.encyclopedia.com/topic/George_II_(Hellenes).aspx Ως εκλέκτορας πέρασε 12 καλοκαίρια στο Αννόβερο, όπου είχε τον άμεσο έλεγχο της κυβερνητικής πολιτικής.http://www.gndex.com/en/video/?v=-efXOERwO3c&lang=enhttp://mymindisongeorgia.blogspot.gr/2014/01/13-things-about-king-george-ii.html Θεωρείται ότι είχε δύσκολες σχέσεις με τον μεγαλύτερο γιο του, Φρειδερίκο, ο οποίος ήταν υποστηρικτής της κοινοβουλευτικής αντιπολίτευσης.http://www.historyofparliamentonline.org/periods/hanoverians/leicester-house-faction

Κατά τη διάρκεια του Πολέμου της Αυστριακής Διαδοχής, ο Γεώργιος συμμετείχε στη Μάχη του Ντέτινγκεν το 1743 και έτσι έγινε ο τελευταίος Βρετανός μονάρχης που ηγήθηκε ποτέ σε μάχη.http://www.britishbattles.com/king-georges-war-austrian-succession/battle-of-dettingen/http://www.britannica.com/topic/Battle-of-Dettingen Το 1745 υποστηρικτές του Καθολικού διεκδικητή του βρετανικού θρόνου, Ιακώβου Φραγκίσκου Εδουάρδου Στιούαρτ, προσπάθησαν ανεπιτυχώς να καθαιρέσουν τον Γεώργιο στην τελευταία από τις εξεγέρσεις των Ιακωβιτών.http://stuarts.exeter.ac.uk/education/biographies/james-francis-edward-stuart/https://www.nottingham.ac.uk/manuscriptsandspecialcollections/learning/biographies/jamesfrancisedwardstuart(1688-1766).aspxhttp://www.royal.gov.uk/HistoryoftheMonarchy/Scottish%20Monarchs(400ad-1603)/TheJacobiteClaimants/PrinceJamesFrancisEdward.aspxhttp://www.englishmonarchs.co.uk/stuart_10.htm

Στις 2 Σεπτεμβρίου 1705 ο Γεώργιος παντρεύτηκε στο Αννόβερο την Καρολίνα του Βρανδεμβούργου-Άνσμπαχ. Μαζί απέκτησαν τα εξής οκτώ παιδιά:
 Όνομα Γέννηση Θάνατος Φρειδερίκος, Πρίγκιπας της Ουαλίας 1 Φεβρουαρίου 1707 31 Μαρτίου 1751 Άννα, Πριγκίπισσα της Οράγγης 2 Νοεμβρίου 1709 12 Ιανουαρίου 1759 Αμαλία 10 Ιουνίου 1711 31 Οκτωβρίου 1786 Καρολίνα 10 Ιουνίου 1713 28 Δεκεμβρίου 1757 Γεώργιος Γουλιέλμος 13 Νοεμβρίου 1717 17 Φεβρουαρίου 1718 Γουλιέλμος, Δούκας του Κάμπερλαντ 26 Απριλίου 1721 31 Οκτωβρίου 1765 Μαρία, Λανδραγαβίνη της Έσσης-Κάσσελ 5 Μαρτίου 1723 14 Ιανουαρίου 1772 Λουίζα, Βασίλισσα της Δανίας και της Νορβηγίας 18 Δεκεμβρίου 1724 19 Δεκεμβρίου 1751 

Ο Γεώργιος Β΄ απεβίωσε στις 25 Οκτωβρίου 1760 σε ηλικία 76 ετών και ενταφιάστηκε στο Αββαείο του Ουέστμινστερ.http://www.historyincoins.com/geo2.htmhttp://www.unofficialroyalty.com/current-monarchies/british-royals/british-royal-history/house-of-hanover/ Στον θρόνο τον διαδέχθηκε ο εγγονός του Γεώργιος Γ΄.http://www.herberthistory.co.uk/cgi-bin/sitewise.pl?act=det&p=657

 Πρόγονοι  

Σημειώσεις

Παραπομπές

|-

Κατηγορία:Μονάρχες της Μεγάλης Βρετανίας
Κατηγορία:Βασιλείς της Ιρλανδίας
Κατηγορία:Δούκες της Κορνουάλης
Κατηγορία:Πρίγκιπες της Ουαλίας
Κατηγορία:Πρίγκιπες της Μεγάλης Βρετανίας
Κατηγορία:Τάγμα της Περικνημίδας
Κατηγορία:Οίκος του Αννόβερου
Κατηγορία:Προτεστάντες μονάρχες